Abelluḍ, ad t-id-nejmeɛ si laxla ad d-neččer iqcwallen, ad t-id-nawi s axxam ad t-nefru ad nekkes win yerkan ad as-nekkes ticucay, ad t-nesmir ɣer tasilt n waman aken ad yagzag, mi yuɣalen waman-nni d ibarkanen ad t-nesmir ɣer useksut ad iqqudar, ad t-nefser deg ufarug ad t-neǧǧ i yiṭij ad yeqqer, mi yeqqur ad t-nceqcer ad t-nefreq d nefṣat ad as-nekkes ticlemt-nni n daxel syen ad t-negzem s tjenwit d amecṭuḥ, ad t-neǧǧ daɣen ad yeqqer, ad neddem abeḥnuq azedyan ad t-ndez s uzeru ( azeru n lqasaḥ ) imiren ad t-nẓeḍ deg tissirt n uxxam, ulla d icelman ad ten-ẓḍen weḥd-nsen. Mi yeẓḍa ubelluḍ ad t-nesɛdi deg uɣarbal ad yeffeɣ uwren ubelluḍ ad as-nexdem cwiṭ n lmelḥ akken ur iskiččiw ara, ad t-nerr ɣer tsebalt, ad nexdem s uwren-nni aɣrum d seksu.